L 45/1640
MT
Il-Ġurnal Uffiċjali tal-Unjoni Ewropea
24.2.2022
IL-KUMMISSJONI OPERAZZJONIJIET MUTWATARJI U MUTWANTI — OPERAZZJONIJIET MUTWATARJI U MUTWANTI GARANTITI MILL-BAĠIT TALUNJONI (B’MOD INDIKATTIV)
3.
Effett fuq il-baġit It-tifqigħa tal-COVID-19 kellha impatt massiv u ta’ tfixkil fuq is-sistema ekonomika ta’ kull Stat Membru.
Għalhekk hemm bżonn ta’ kontribuzzjonijiet kollettivi mill-Istati Membri fil-forma ta’ garanziji li jappoġġaw is-self mill-baġit tal-Unjoni.
Tali l-garanziji huma meħtieġa sabiex l-Unjoni tkun tista’ tagħti self ta’ grad għoli biżżejjed lill-Istati Membri, sabiex tappoġġa l-politiki tas-suq tax-xogħol li jinsabu taħt l-akbar pressjoni.
Biex ikun żgurat li r-responsabbiltà kontinġenti li tirriżulta minn tali self tkun kompatibbli mal-qafas finanzjarju pluriennali applikabbli u mal-limiti massimi tar-riżorsi proprji, il-garanziji pprovduti mill-Istati Membri jenħtieġ li jkunu irrevokabbli, mingħajr kundizzjonijiet u fuq talba, filwaqt li jenħtieġ li r-robustezza tas-sistema tkun imsaħħa b’salvagwardji addizzjonali.
F’konformità mar-rwol komplementari ta’ tali garanziji, u mingħajr preġudizzju għan-natura irrevokabbli, mingħajr kundizzjonijiet u fuq talba tagħhom, il-Kummissjoni, qabel ma titlob għall-ħlas tal-garanziji mogħtija mill-Istati Membri, hija mistennija li tuża l-marġni disponibbli taħt il-limitu massimu tar-riżorsi proprji għall-approprjazzjonijiet ta’ pagament sa fejn dan jitqies sostenibbli mill-Kummissjoni, filwaqt li jitqiesu, fost l-oħrajn, l-obbligazzjonijiet kontinġenti totali tal-Unjoni, inkluż taħt il-faċilità tal-bilanċ talpagamenti stabbilita bir-Regolament (KE) Nru 332/2002 (1).
Fit-talba rilevanti għall-ħlas tal-garanziji, il-Kummissjoni jenħtieġ li tinforma lill-Istati Membri dwar sa fejn użat il-marġni disponibbli.
Il-ħtieġa ta' garanziji pprovduti mill-Istati Membri tista' tiġi rieżaminata jekk jintlaħaq ftehim dwar limitu rivedut tar-riżorsi proprji.
Billi ż-żewġ partijiet ta’ dawn l-operazzjonijiet mutwatarji u mutwanti jitwettqu skont l-istess termini, huma jaffettwaw il-baġit biss jekk il-garanzija tiġi attivata f’każ ta’ inadempjenza.
Fil-Il-Ħamis, 31 ta’ Diċembru 2020 l-ammont ta’ kapital pendenti taħt dan l-istrument huwa ta' EUR 39 500 000 000.
(1) Ir-Regolament tal-Kunsill (KE) Nru 332/2002 tat- 18 ta' Frar 2002 li jistabbilixxi faċilità li tipprovdi għajnuna finanzjarja għal żmien medju għallbilanċi ta' pagamenti ta' l-Istati Membri (ĠU L 53, 23.2.2002, p. 1).